smcproject/ml-wiki-sentences huggingface dataset:
എന്നിരുന്നാലും, ഏത് പ്രത്യേക പ്രതിഛായകളാണ് വിർജിൻ വിത്ത് ചൈൽഡ് അറ്റ് എ ഫൗണ്ടെയ്‌നിന്റെ അടിസ്ഥാനം എന്ന് വ്യക്തമല്ല.
മോൺ‌ട്രിയലിലെ നോട്രെ ഡാം ഡെസ് ഗ്രീസിലെ ഫ്രെസ്കോസ് ഉൾപ്പെടെ നാപ്പൊളിയിലെ സാന്താ മരിയ ഡെൽ കാർമൈൻ , ചർച്ചിലെ രൂപഘടന, രചനാരീതി എന്നിവയുടെ സമാനതയെ അടിസ്ഥാനമാക്കി നിർദ്ദേശങ്ങൾ നൽകിയിരിക്കുന്നു.
ബൈസന്റൈൻ പ്രാതിനിധ്യങ്ങളിൽ കാണുന്നതിനേക്കാൾ വളരെ വ്യത്യസ്തമായ ഒരു പ്രാതിനിധ്യം ജെറാർഡ് ചിത്രീകരിക്കുന്നു.
മറിയ ഒറ്റപ്പെട്ട ഒരു ആരാധനാചിത്രമാണെങ്കിലും കൂടുതലും തിരിച്ചറിയുന്നത് മനുഷ്യരൂപത്തിലൂടെയാണ്.
ചിത്രശാല കന്യകയെയും കുട്ടിയെയും ചിത്രീകരിക്കുന്ന ഈ ചിത്രം വാൻ ഐക്കിന്റെ സാധ്യമായ ഉറവിടമായി ഊഹിക്കപ്പെടുന്നു വിർജിൻ വിത്ത് എ ചൈൽഡ് അറ്റ് എ ഫൗണ്ടൻ .
സാലസ് പോപ്പുലി റൊമാനി , മഡോണയുടെയും കുട്ടിയുടെയും ബൈസന്റൈൻ ഐക്കൺ.
1240 ന് മുമ്പ്.
കിരീടധാരണം , അഗ്നോലോ ഗാഡി , പതിനാലാം നൂറ്റാണ്ട് മേരി സ്വർഗ്ഗരാജ്ഞി , 1671.
അവലംബം ഉറവിടങ്ങൾ Ainsworth, Maryan Wynn; Christiansen, Keith.
From Van Eyck to Bruegel .
New York: Metropolitan Museum of Art, 1998.
ISBN 0-87099-870-6 Baetjer, Katharine; Moffett, Charles; Walker, Dean; Christiansen, Keith; Sprinson, Mary.
"Notable Acquisitions".
Metropolitan Museum of Art , No. 1975/1979.
Borchert, Till-Holger.
Van Eyck to Dürer: The Influence of Early Netherlandish Painting on European Art, 1430–1530 .
London: Thames Hudson, 2011.
ISBN 0-500-23883-9 Harbison, Craig .
Jan van Eyck: the play of realism .
Reaktion Books, 1995.
ISBN 0-948462-79-5 Salinger, Margaretta.
"An Annunciation by Gerard David."
Metropolitan Museum of Art Bulletin , volume 9, no. 9, May 1951.
Smeyers, Maurits; Cardon, Bert; Smeyers, Katharina.
Als Ich Can .
Peeters, 2002.
ISBN 90-429-1233-2 കൂടുതൽ വായനയ്ക്ക് പുറംകണ്ണികൾ Virgin and Child with Four Angels at the Metropolitan Museum of Art. The Cult of the Virgin Mary in the Middle Ages , MMoA.
വിർജിൻ ദ്വീപുകൾ ദേശീയോദ്യാനം
അമേരിക്കൻ ഐക്യനാടുകളുടെ അധീനതയിലുള്ള വിർജിൻ ദ്വീപുകളിൽ സ്ഥിതി ചെയ്യുന്ന ദേശീയോദ്യാനമാണ് വിർജിൻ ദ്വീപുകൾ ദേശീയോദ്യാനം (ഇംഗ്ലീഷ്: Virgin Islands National Park ) എന്ന് അറിയപ്പെടുന്നത്.
പ്രധാനമായും ദ്വീപസമൂഹത്തിലെ സെന്റ് ജോൺ എന്ന ദ്വീപിലാണ് ഇത്.
സെന്റ് ജോൺ ദ്വീപിനെ കൂടാതെ സമീപത്തുള്ള 5,500ഏക്കർ സമുദ്രവും, ഹേസ്സൽ ദ്വീപും ഈ ദേശീയോദ്യാനത്തിന്റെ പരിധിയിൽ പെടുന്നു.
1956നാണ് ഈ പ്രദേശത്തിന് ദേശീയോദ്യാന പദവി ലഭിക്കുന്നത്.
സ്കൂബ ഡൈവിംഗ് , മഴക്കാടുകളിലൂടെയുള്ള ഹൈക്കിംഗ് തുടങ്ങിയ വിനോദങ്ങളുക്കു പ്രശസ്തമാണ് ഈ പ്രദേശം.
ക്രൂസ് ഉൾക്കടലിലാണ് ദേശീയോദ്യാനത്തിലേക്കുള്ള പ്രവേശന തുറമുഖം.
സന്ദർശക കേന്ദ്രവും ഇതിനോട് ചേർന്ന് സജ്ജീകരിച്ചിട്ടുണ്ട്.
കടൽത്തീരങ്ങൾ, പവിഴപ്പുറ്റുകൾ , മഴക്കാടുകൾ , ഹൈക്കിംഗ് പാതകൾ എന്നിവ ഈ ഉദ്യാനത്തിലെ സവിശേഷതകളാണ്.
ട്രങ്ക് ഉൾക്കടൽ, സിന്നമൺ ഉൾക്കടൽ , ഹണിമൂൺ ബീച്ച്, മാഹോ ബേ, സാൽട് പോണ്ട് ബേ തുടങ്ങിയ നിരവധി കടൽത്തീരങ്ങൾ ഇവിടെയുണ്ട്.
ട്രോപ്പികൽ സവാന കാലാവസ്ഥയാണ് വിർജിൻ ദ്വീപുകളിൽ അനുഭവപ്പെടുന്നത്.
വർഷത്തിൽ ശരാശരി 55 inches (1,400 mm) വർഷപാതം ലഭിക്കുന്നു.
ശൈത്യകാലത്ത്  11 മുതൽ 21 knots (39 km/h) വരെ വേഗതയിൽ കാറ്റടിക്കാറുണ്ട്.
ഉദ്യാനത്തിലെ ശരാശരി താപനില 26 °C (79 °F) .
ചിത്രശാല ട്രങ്ക് ബേ ട്രങ്ക് ബേ കടൽത്തീരം കനീൽ ഉൾക്ക്കടൽ ഹണിമൂൺ ബീച്ച് അവലംബം ↑ ↑ ↑
വിർജിൻ ആൻഡ് ചൈൽഡ് വിത്ത് സെയിന്റ്സ് ബാർബറ ആന്റ് കാതറിൻ ഇംഗ്ലീഷ് വിലാസം https://ml.wikipedia.org/wiki/Virgin_and_Child_with_Saints_Barbara_and_Catherine Virgin and Child with Saints Barbara and Catherine , Quentin Matsys , 92.7cm x 110cm, c 1515-25.
National Gallery , London.
1515–25 നും ഇടയിൽ ഫ്ലെമിഷ് ആർട്ടിസ്റ്റ് ക്വെന്റിൻ മാറ്റ്സിസ് ചിത്രീകരിച്ച ഗ്ലൂസൈസ് ശൈലിയിലുള്ള ലിനൻ ചിത്രമാണ് വിർജിൻ ആൻഡ് ചൈൽഡ് വിത്ത് സെയിന്റ്സ് ബാർബറ ആന്റ് കാതറിൻ.
പതിനാറാം നൂറ്റാണ്ടിന്റെ തുടക്കത്തിൽ വാഴ്ത്തപ്പെട്ട പതിനാല് വിശുദ്ധസഹായികളിൽ ഏറ്റവും പ്രധാനപ്പെട്ട രണ്ട് വിശുദ്ധരായ ബാർബറയ്ക്കും അലക്സാണ്ട്രിയയിലെ കാതറിനുമിടയിൽ , ശിശു യേശുവിനെയും പിടിച്ച് കന്യാമറിയം സിംഹാസനത്തിൽ ഇരിക്കുന്നതായി ചിത്രീകരിച്ചിരിക്കുന്നു.
കാതറിൻറെ വിരലിൽ ഒരു മോതിരം അണിയിയ്ക്കാൻ യേശു ചായ്‌വ് കാണിക്കുന്നു.
അവരുടെ ദർശനത്തെ പരാമർശിച്ച്, നിഗൂഢമായ ദാമ്പത്യത്തിൽ മറിയക്ക് യേശു ജനിച്ചതായി കണക്കാക്കുന്നു.
വിശുദ്ധരെ തിരിച്ചറിയുന്ന മറ്റ് സൂചകങ്ങളിൽ തകർന്ന ചക്രം ഉൾപ്പെടുന്നു.
ഇത് കാതറിൻ നേരിട്ട പീഡാനുഭവത്തെ സൂചിപ്പിക്കുന്നു.
ഗോപുരം, ബാർബറയുടെ ജയിൽവാസത്തിനും ഒടുവിൽ പിതാവിന്റെ കൈകളിൽ ശിരഛേദം ചെയ്യലിനുമുള്ള ഒരു സൂചന നൽകുകയും ചെയ്യുന്നു.
അവലംബം ഗ്രന്ഥസൂചിക Ashok, Roy.
The Technique of a 'Tüchlein' by Quinten Massys .
National Gallery Technical Bulletin , Volume 12, 36–43 Jones, Susan Frances.
Van Eyck to Gossaert .
National Gallery, 2011.
ISBN 978-1-85709-504-3
വിർജിൻ കോമി വനങ്ങൾ ഇംഗ്ലീഷ് വിലാസം https://ml.wikipedia.org/wiki/Virgin_Komi_Forests
റഷ്യ യിലെ കോമി റിപ്പബ്ലിക്കിലെ വടക്കൻ ഉറൽ പർവതത്തിൽ സ്ഥിതി ചെയ്യുന്ന  യുനെസ്കോ വേൾഡ് ഹെറിറ്റേജ് സൈറ്റാണ് വിർജിൻ കോമി ഫോറസ്റ്റ്.
യൂറോപ്പിലെ ഏറ്റവും വലിയ കന്യക വനമായ ഇതിന്‌ 32,800 ചതുരശ്രകിലോമീറ്റർ വിസ്തൃതിയുണ്ട്.
വിർജ് മലനിരകളിലെ താഗയിലെ പരിസ്ഥിതി പ്രദേശത്ത് വിർജിൻ കോമി വനങ്ങളിൽ ഉൾപ്പെടുന്നു.
സൈബീരിയൻ സ്പ്രൂസ് , സൈബീരിയൻ ഫിർ , സൈബീരിയൻ ലാർക്ക് എന്നിവയാണ് പ്രധാന മരങ്ങൾ.
സസ്തനികൾ പ്രധാനമായും റെയിൻഡിയർ , സഗുകൾ , മിങ്ക്, ഹാർ എന്നിവയാണ്.
റഷ്യയുടെ പെഖോറ-ഇല്യാച്ച് നാച്യുറൽ റിസർവിന്റേയും യുഗ്യാദ്-വ നാഷണൽ പാർക്കിനും അടുത്താണ്‌  ഈ സൈറ്റ് .
1995 ൽ വിർജിൻ കോമി വനങ്ങൾ ലോക പൈതൃക സ്ഥലമായി അംഗീകരിച്ചു.
ഈ അംഗീകാരം വിദേശത്തു നിന്ന് സൈറ്റിന് അധിക ഫണ്ട് ലഭ്യമാകാനും,  ഫ്രഞ്ചു കമ്പനിയുടെ (ഹീഇറ്റ് ഹോൾഡിംഗ്) ലോഗ്ഗിംഗിൽ നിന്നും രക്ഷപ്പെടുത്തി.
1995-നു മുൻപ്  യുഗ്യാദ്-വ  ദേശീയ ഉദ്യാനത്തിന്റെ വടക്കൻ ഭാഗത്ത് സ്വർണ്ണം നിക്ഷേപം ഖനനം ചെയ്യുകയായിരുന്നു.
നിയമവിരുദ്ധ ലോഗ്ഗും,സ്വർണ്ണ ഖനനവും  സംരക്ഷണ ഭീഷണി ഉയർത്തുന്നു.
ചിത്രശാല പുറത്തേക്കുള്ള കണ്ണികൾ Virgin Komi Forests (at the UNESCO World Heritage site) UNEP-WCMC World Heritage - Virgin Komi Forests Archived 2007-06-10 at Archive.is Virgin Komi Forests at Natural Heritage Protection Fund ↑ {{ cite web }} : Missing or empty | title= ( help )
വിർജിൻ ആന്റ് ചൈൽഡ് വിത്ത് ദ സെന്റ് ജോൺ ദി ബാപ്റ്റിസ്റ്റ് (ബോട്ടിസെല്ലി) ഇംഗ്ലീഷ് വിലാസം https://ml.wikipedia.org/wiki/Virgin_and_Child_with_the_Infant_St.
_John_the_Baptist_(Botticelli)
ഇറ്റാലിയൻ നവോത്ഥാന മാസ്റ്റർ സാന്ദ്രോ ബോട്ടിസെല്ലിയുടെ ചിത്രശാലയിൽ (ബാർട്ടോലോമിയോ ഡി ജിയോവന്നി അല്ലെങ്കിൽ റാഫെലിനോ ഡി കാർലി) ചിത്രീകരിച്ച മരം കൊണ്ടുള്ള ഒരു ടെമ്പറ ചിത്രമാണ് വിർജിൻ ആന്റ് ചൈൽഡ് വിത്ത് ദ സെന്റ് ജോൺ ദി ബാപ്റ്റിസ്റ്റ്.
1490 നും 1500 നും ഇടയിൽ ഫ്ലോറൻസിൽ ടോണ്ടോ ശൈലിയിൽ ചിത്രീകരിച്ച ഈ ചിത്രത്തിൽ ഇറ്റാലിയൻ നവോത്ഥാന കലയുടെ കേന്ദ്രവിഷയമായ ദിവ്യ മാതൃത്വത്തെ ചിത്രീകരിച്ചിരിക്കുന്നു.
സാവോ പോളോ മ്യൂസിയം ഓഫ് ആർട്ടിലാണ് ഇപ്പോൾ ഈ ചിത്രം സൂക്ഷിച്ചിരിക്കുന്നത്.
പശ്ചാത്തലവും ഐക്കണോഗ്രഫിയും
ശിശുവായ യേശുവിനോടൊപ്പമുള്ള മഡോണയുടെ പ്രതിരൂപം കലാ ചരിത്രത്തിലുടനീളം ആവർത്തിച്ചുള്ള വിഷയങ്ങളിലൊന്നാണ്.
അതിന്റെ ഉത്ഭവം മധ്യകാലഘട്ടത്തിലെ പുരോഹിത സംബന്ധിയായ പ്രാതിനിധ്യങ്ങളിലേക്കാണ് നയിക്കുന്നത്.
അവിടെ മറിയ സിംഹാസനത്തിൽ ഇരുന്നുകൊണ്ടോ അല്ലെങ്കിൽ നിന്നുകൊണ്ടോ ദിവ്യ ശിശുവിനെ കൈകളിൽ വഹിച്ചുകൊണ്ട് കിരീടധാരണം നടത്തുന്നു.
ഇറ്റാലിയൻ നവോത്ഥാനത്തിന്റെ ചിത്രകാരന്മാർ ബൈസന്റൈൻ കല നൽകുന്ന കർശനമായ പവിത്രമായ സമീപനത്തേക്കാൾ കന്യകയുടെ ആർദ്രത യെന്ന വിഷയത്തിന് കൂടുതൽ വൈകാരികവും മാനുഷികവുമായി വ്യാപകമായി പ്രാതിനിധ്യം നൽകി.
മാർസിയോ ഡോക്ടറുടെ വാക്കുകളിൽ, നവോത്ഥാന മഡോണകളെ "നവോത്ഥാന ചൈതന്യം" എന്ന് അടയാളപ്പെടുത്തികൊണ്ട് വ്യക്തിനിഷ്ഠത എന്ന നിലയിൽ മനുഷ്യരാശിയുടെ വിശ്വാസം ലോകമധ്യത്തിൽ സ്ഥാപിക്കുന്നു.
ലോകത്തെ ചുറ്റിപ്പറ്റിയാകുമ്പോൾ നവോത്ഥാനവും മാതൃസ്‌നേഹവും മനുഷ്യൻ ഒരേ രീതിയിൽ സ്വീകരിക്കുന്നു.
1480, 1490 ദശകങ്ങളിൽ ബോട്ടിസെല്ലി ധാരാളം മഡോണകൾ ചിത്രീകരിച്ചിരുന്നു.
ഒരു വലിയ ഭാഗം ടോണ്ടി ശൈലിയിലെ ചിത്രങ്ങൾ ഇതിൽ ഉൾക്കൊള്ളുന്നു.
അതിൽ ചിത്രകാരൻ മറിയയെയും ദിവ്യ ശിശുവിനെയും ശിശുവായ വിശുദ്ധ ജോൺ സ്നാപകനെയും ഭക്തിയോടെ ചിത്രീകരിച്ചിരുന്നു.
വൃത്താകൃതിയിലുള്ള ടോണ്ടി (ടോണ്ടോ, മാത്രമായും) ശൈലിയിലുള്ള (പെയിന്റിംഗുകൾ അല്ലെങ്കിൽ ശില്പങ്ങൾ) കൂടുതലും പവിത്രമോ ചരിത്രപരമോ ആയ വിഷയങ്ങളിലുള്ള കലാസൃഷ്ടികളായിരുന്നു.
പതിനഞ്ചാം നൂറ്റാണ്ടിൽ ഈ ചിത്രങ്ങളെ വളരെയധികം പ്രശംസിക്കുകയും കൊട്ടാരങ്ങൾ അലങ്കരിക്കാനോ സ്വകാര്യ ഭക്തിയുടെ വസ്‌തുക്കളായി ഉപയോഗിക്കാനോ രക്ഷാധികാരികളും സമൂഹവും നിർദ്ദേശിച്ചിരുന്നു.
15-ആം നൂറ്റാണ്ടിന്റെ അവസാന ദശകത്തിൽ MASP പെയിന്റിംഗുകളിലെല്ലാം ഒരുപോലെ തീയതി രേഖപ്പെടുത്തിയിരിക്കുന്നു.
ഇത് ഈ കാലഘട്ടത്തിലെ മറ്റ് ചിത്രങ്ങളുമായുള്ള സാമ്യതയെ അടിസ്ഥാനമാക്കി, രചയിതാവിന്റെ ചിത്രരീതിയിലെ വ്യത്യാസം ഒരാൾക്ക് മനസ്സിലാക്കാൻ സാധിക്കുന്നു.
ആദ്യകാല ഇറ്റാലിയൻ നവോത്ഥാന ചിത്രകാരനായിരുന്നു സാന്ദ്രോ ബോട്ടിസെല്ലി.
അക്കാലത്ത് പുരാണവിഷയങ്ങളുടെ എണ്ണം വളരെ കുറവായതിനാൽ അദ്ദേഹത്തിന്റെ ഏറ്റവും അറിയപ്പെടുന്ന ചിത്രങ്ങളിൽ നിരവധി മതവിഷയങ്ങളും ചില ഛായാചിത്രങ്ങളും ചിത്രീകരിച്ചിരുന്നു.
അവലംബം ഗ്രന്ഥസൂചിക Bardi, Pietro Maria.
Museu de Arte de São Paulo: Catálogo das pinturas, esculturas e tapeçarias , São Paulo, MASP, 1982.
Bardi, Pietro Maria.
Sodalício com Assis Chateaubriand , São Paulo, MASP, 1963.
Carlo, Bo, Mandel, Gabriele.
L'opera completa di Botticelli , Milan, Rizzoli, 1967.
Costa, Paulo de Freitas, Doctors, Márcio.
Universos Sensíveis: As coleções de Eva e Ema Klabin , São Paulo,GraphBox Caran, 2004.
{{ cite book }} : Invalid | ref=harv ( help ) Marques, Luiz.
"Boletim do Instituto de História da Arte do MASP: Arte italiana em coleções brasileiras, 1250-1950", São Paulo, Lemos Editorial Gráficos, 1996.
Marques, Luiz.
Catálogo do Museu de Arte de São Paulo Assis Chateaubriand: Arte italiana , São Paulo, Prêmio, 1998, p. 53-56.
Corpus da Arte Italiana em Coleções Brasileiras, 1250-1950: A arte italiana no Museu de Arte de São Paulo , São Paulo, Berlendis e Vertecchia, 1996, p. 49-52.
Yashiro, Yukio.
Sandro Botticelli , London, The Medici Society, 1925.
വിർജിൻ ഗലാക്ടിക് കമ്പനി
വിർജിൻ ഗ്രൂപ്പിന്റെ ഉടമസ്ഥതയിലുള്ള  ബഹിരാകാശ ഗവേഷണ സ്ഥാപനമാണ് വിർജിൻ ഗാലക്ടിക് .
വിർജിൻ ഗാലക്ടിക് മിഷൻ ബഹിരാകാശത്തേക് സഞ്ചാരികളെ കൊണ്ടുപോകാനുള്ള ഉദ്യമമാണ് ഇതിനായി ലൗഞ്ചെർ വൺ പോലുള്ള  പ്രത്യേക തരം ബഹിരാകാശ വാഹനങ്ങൾ ഇവർ നിർമിച്ചിട്ടുമുണ്ട്.
ഇതു കൂടാതെ ബഹിരാകാശവുമായി ബന്ധപ്പെട്ട പഠനങ്ങളും പരീക്ഷണങ്ങളും വിർജിൻ ഗാലക്ടിക് നടത്തുന്നുണ്ട് .
സ്പേസ് ഷിപ് 2 എന്ന ഓർബിറ്റൽ ലൗഞ്ച് സ്പേസ്ക്രഫ്ട് ബഹിരാകാശത്തേക് വിക്ഷേപിക്കുന്നത് വൈറ്റ് കണൈറ് 2 എന്ന വാഹിനിയിൽ നിന്നാണ് .
ഇതു നടക്കുന്നത് ഭൂമിയുടെ അന്തരീക്ഷത്തിൽ വച്ചാണെന്നതാണ് മിഷനിന്റെ പ്രത്യേകത.
History and operations Formation and early activities
2004 ലിൽ ബ്രിട്ടീഷ് സംരംഭകനായ സാർ റിച്ചാർഡ്  ബ്രാൻസൺ ആണ് വിർജിൻ ഗാലക്ടിക് സ്ഥാപിച്ചത്.
ഇദ്ദേഹം തന്നെയാണ് വിർജിൻ അറ്റ്ലാന്റിക് എന്ന വിമാന കമ്പനി യും വിർജിൻ ഗ്രൂപ് എന്ന കമ്പനി യും സ്ഥാപിച്ചത് .
സത്യവ്രതേശ്വരക്ഷേത്രം
തമിഴ്നാട്ടിലെ കാഞ്ചീപുരത്തിനു കിഴക്ക് തിരുക്കാലിമേട് എന്ന സ്ഥലത്ത് സ്ഥിതിചെയ്യുന്ന  ക്ഷേത്രമാണ് സത്യവ്രതേശ്വരക്ഷേത്രം .
ഈ ക്ഷേത്രത്തിനു ഇന്ദ്രപുരമെന്നും പേരുണ്ട്.
സത്യവ്രതതീർത്ഥം എന്ന പേരിൽ തീർത്ഥക്കുളവും ഇതിനോട് അനുബന്ധിച്ച് കാണുന്നു.
ഇന്ദ്രപദവി ലഭിച്ച ശിബി ചക്രവർത്തി മോക്ഷം നേടുന്നതിനു ബൃഹസ്പതിയെ സമീപിയ്ക്കുകയും മോക്ഷലബ്ധിയ്ക്കു കാഞ്ചിയിൽ സത്യവിരാടക്ഷേത്രത്തിൽ ചെന്നു ധ്യാനിക്കുവാൻ ഉപദേശിയ്ക്കുകയും ചെയ്തത്രേ.
അപ്രകാരം ചെയ്തു ശിബി ചക്രവർത്തി മോക്ഷം നേടിയെന്നാണ് വിശ്വാസം.
സത്യാ പോൾ
ഭാരതീയനായ ഫാഷൻ ഡിസൈനറായിരുന്നു സത്യാ പോൾ .
1980ൽ സത്യ, രാജ്യത്തെ ആദ്യ സാരി ബുട്ടീക് ‘എൽ അഫയർ’ തുടങ്ങി.
1986ൽ മകൻ പുനീത് നന്ദയോടൊത്ത് തുടങ്ങിയ ആദ്യ ഡിസൈനർ ലേബൽ, സത്യ പോൾ ബ്രാൻഡ്  രാജ്യത്തെ പ്രീമിയർ ബ്രാൻഡുകളിലൊന്നായി.
‘സത്യ പോൾ ഡിസൈൻ ഹൗസിനെ’ തൊണ്ണൂറുകളിൽ ‘ജനസിസ് കളേഴ്‌സ്’ എന്ന കോർപറേറ്റ് കമ്പനി വാങ്ങി.
ഈ ബ്രാൻഡ് വളർന്നു, ഇപ്പോൾ ഇന്ത്യയിലുടനീളം നിലവിലുണ്ട്.
ഡിസൈനർ സത്യ പോൾ സ്ഥാപിച്ചതും സഞ്ജയ് കപൂറും (സ്ഥാപകൻ - ജെനസിസ് ലക്ഷ്വറി) പോളിന്റെ മകൻ പുനീത് നന്ദയുമായിരുന്നു ചുമതലക്കാർ.
(2010 വരെ സത്യ പോളിന്റെ ക്രിയേറ്റീവ് ഡയറക്ടർ).
2007ൽ ഇഷ ഫൗണ്ടേഷൻ സ്ഥാപകൻ സദ്ഗുരു ജഗ്ഗി വാസുദേവുമായി പരിചയപ്പെട്ട സത്യ പോൾ യോഗയിൽ ആകൃഷ്ടനായി 2015 മുതൽ ഈഷ യോഗാ സെന്ററിലായിരുന്നു താമസം.
സത്യ പോൾ 2021 ജനുവരി 6 ന് കോയമ്പത്തൂരിൽ അന്തരിച്ചു.
സത്യ പോൾ പ്രൊഡക്റ്റ് ലൈനിൽ വനിതാ ഡിസൈനർ  സാരികൾ, കുർത്തകൾ, ഹാൻഡ്‌ബാഗുകൾ, ക്ലച്ചുകൾ, സ്കാർഫുകൾ എന്നിവയും പുരുഷന്മാരുടെ ആക്സസറികളായ നെക്ക് ടൈ, ബെൽറ്റ്, വാലറ്റുകൾ, പോക്കറ്റ് സ്ക്വയറുകൾ, കഫ്ലിങ്കുകൾ എന്നിവ ഉൾപ്പെടുന്നു.
പുരുഷന്മാരുടെ കോർപ്പറേറ്റ് കൂട്ടിച്ചേർക്കലുകൾ ഉൾപ്പെടെയുള്ള ആക്‌സസറികളുടെ ശ്രേണിയിലുള്ള വനിതാ വസ്ത്രങ്ങളുടെ ഒരു മുഴുവൻ നിരയും അതിന്റെ ഉൽപ്പന്ന ശ്രേണിയിൽ ഉൾപ്പെടുന്നു.
ഡിസൈൻ  രംഗത്തെ സഹകരണങ്ങൾ
തിങ്ക് പിങ്ക്- സ്തനാർബുദത്തിനായുള്ള ബോധവൽക്കരണ കാമ്പെയ്ൻ
വനിതാ ക്യാൻസർ സംരംഭത്തിനായി സത്യ പോൾ മുംബൈയിലെ ടാറ്റ മെമ്മോറിയൽ സെന്റർ ഹോസ്പിറ്റലുമായി കൈകോർത്തു.
സ്തനാർബുദവുമായി പൊരുതുകയും ഇപ്പോൾ പൂർണമായും സുഖം പ്രാപിക്കുകയും ചെയ്ത മുംബൈയിലെ സാമൂഹ്യ പ്രവർത്തകയും മനുഷ്യസ്‌നേഹിയുമായ ദേവികാ ഭോജ്വാനിയുടെ ബുദ്ധികേന്ദ്രമായിരുന്നു തിങ്ക് പിങ്ക് എന്ന് വിളിക്കപ്പെടുന്ന ഈ പദ്ധതി.
ക്യാൻസറിനെതിരെ പോരാടുന്ന സ്ത്രീകളുടെ ശക്തിയും പോരാട്ടവും പ്രതിനിധീകരിക്കുന്നതിനായി 'റേ ഓഫ് ഹോപ്പ്' എന്ന പ്രത്യേക ശേഖരം വികസിപ്പിച്ചെടുത്തു.
2006 ൽ ബ്രാൻഡ് ഡബ്ല്യുഡബ്ല്യുഎഫുമായി സഹകരിച്ച് വംശനാശഭീഷണി നേരിടുന്ന ജീവികളുടെ കളക്ഷൻ അവതരിപ്പിച്ചു.
സത്യ പോൾ റാസ: 2003 ൽ സത്യ പോൾ എസ്എച്ച് റാസയുടെ നാല് പെയിന്റിംഗുകൾ രൂപാന്തരപ്പെടുത്തി കുറച്ച് പതിപ്പുളുള്ള സിൽക്ക് സ്കാർഫുകളായി പുനർനിർമ്മിച്ചു.
സത്യാനന്തരകാലഘട്ടം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സത്യത്തെ, അതായത് വസ്തുതകളെ മറച്ചുവയ്കുകയോ, തുടച്ചുമായ്ചു കളയാൻ ശ്രമിക്കുകയോ, അടിച്ചമർത്തുകയോ ചെയ്യുന്ന കാലഘട്ടം എന്ന നിലയ്ക്കാണു സത്യാനന്തരകാലഘട്ടം എന്നു പറയുന്നതു്.
പോസ്റ്റ് ട്രൂത്ത് എന്നതിന്റെ പരിഭാഷ എന്ന നിലയ്ക്ക് സത്യേതരകാലഘട്ടം എന്നും സത്യാന്തരകാലഘട്ടം എന്നും മലയാളത്തിൽ പരിഭാഷപ്പെടുത്താറുണ്ടു്.
1992ൽ സെർബിയൻ-അമേരിക്കൻ എഴുത്തുകാരനായ സ്റ്റീവ് ടെസിച്ച് എഴുതിയ നേഷൻ എന്ന ലേഖനത്തിലാണു് പോസ്റ്റ് ട്രൂത്ത് എന്ന പദം ആദ്യമായി സവിശേഷ അർത്ഥസൂചനയോടെ പ്രയോഗിച്ചതു്.
രാഷ്ട്രീയവും രാഷ്ട്രീയ നേതാക്കളും സത്യത്തിൽ നിന്നും അകന്ന് പോകുന്നു എന്നായിരുന്നു അദ്ദേഹത്തിന്റെ വിമർശനം.
വസ്തുതകളെ അടിസ്ഥാനമാക്കിയുള്ള ആശയരൂപീകരണം നടത്തൽ - യുക്തിസഹമായ കാര്യകാരണബന്ധത്തിലൂടെയുള്ള ധാരണതകളുടെ നിർമ്മിതി ഇല്ലാതാകലാണു ഇതിന്റെ പ്രത്യേകത.
സാഹിത്യസംഘം, പുരോഗമനകലാസാഹിത്യസംഘം മാസിക, നവംബർ 2019
സത്യവാനും സാവിത്രിയും ഇംഗ്ലീഷ് വിലാസം https://ml.wikipedia.org/wiki/Savithri സത്യവാനും സാവിത്രിയും; അരികിൽ സത്യവാന്റെ ജീവൻ കൊണ്ടുപോകാൻ വന്ന യമദേവനും (1880-നോടടുപ്പിച്ച് കൊൽക്കത്തയിൽനിന്നു കിട്ടിയ ചിത്രം, കടലാസിൽ ജലച്ചായം കൊണ്ടെഴുതിയത്)
മഹാഭാരതത്തിൽ പരാമർശിച്ചിട്ടുള്ള ഒരു കഥാപാത്രമാണ് കാലത്തേയും വെന്തു കാന്തനെ തിരികെ വാങ്ങിയ സാധ്വി അവൾ സാവിത്രി .
പതിവ്രതമാരിൽ ഏറ്റവും ഔന്നത്യം ഉള്ളവളായി പുരാണങ്ങൾ ഘോഷിക്കുന്ന സ്ത്രീരത്നം.
സത്യവാന്റെ പത്നി .
അല്പായുസ്സായിരുന്ന സത്യവാന് ദീർഘായുസ്സ് നൽകാൻ യമധർമ്മനോട് വാഗ്വാദം നടത്തുകയും അതിൽ വിജയിക്കുകയും ചെയ്തു സാവിത്രി.
സാവിത്രിയുടെ പാതിവ്രത്യം മൂലം തന്റെ ഭർത്താവിനു ആയുസ്സും രാജ്യവും വീണ്ടുകിട്ടിയ കഥ, മാർക്കണ്ഡേയ മഹർഷി യുധിഷ്ഠിരനു പറഞ്ഞുകൊടുക്കുന്നുണ്ട്.
ഇത് മാഹാഭാരതത്തിൽ വിശദമായി വർണ്ണിച്ചിരിക്കുന്നു.
മാദ്രരാജ്യത്തിലെ രാജാവായിരുന്ന ആശ്വപതിക്കും പത്നി മാലതിക്കും ജനിച്ച ഏകപുത്രിയാണ് സാവിത്രി .
സൂര്യഭഗവാന്റെ അനുഗ്രഹത്താലാണ് സന്താനങ്ങളില്ലായിരുന്ന അശ്വപതിക്കു സാവിത്രി ജനിക്കുന്നത്.
സത്യവാനുമായുള്ള വിവാഹം
സ്വാലരാജാവായിരുന്ന ദ്യൂമസേനനന്റെ ഏക പുത്രനായിരുന്നു സത്യവാൻ .
വാർദ്ധക്യം ബാധിച്ച ദ്യൂമസേനനു വളരെ പെട്ടെന്നു തന്നെ തന്റെ കാഴ്ച നഷ്ടപ്പെട്ടു.
ഇത് മനസ്സിലാക്കിയ ശത്രുക്കൾ അദ്ദേഹത്തെ രാജ്യത്തു നിന്നും ബഹിഷ്കൃതനാക്കി.
അദ്ദേഹം പത്നിയോടും ഏകമകൻ സത്യവാനോടും കൂടി വനത്തിൽ അഭയം പ്രാപിച്ച് അവിടെ ആശ്രമം കെട്ടി താമസിച്ചു.
ഒരിക്കൽ വിറകു ശേഖരിക്കാൻ പോയ സത്യവാനെ വനത്തിൽവെച്ചു സാവിത്രി കാണുകയും പരിചയപ്പെടുകയും തുടർന്ന് അവർ പ്രേമത്തിലാകുകയും ചെയ്തു..
ഇതറിഞ്ഞ്  നാരദർ സത്യവാന്റെ അല്പായുസ്സിനെപ്പറ്റി സാവിത്രിയെ ധരിപ്പിച്ചു.
പക്ഷേ സാവിത്രി അത്  ചെവിക്കൊള്ളാതെ സത്യവാനെ തന്നെ വിവാഹം ചെയ്തു.
വിവാഹശേഷം ഒരു വർഷം മാത്രം ആയുസ്സുണ്ടായിരുന്ന സത്യവാനോടൊപ്പം സാവിത്രി കാട്ടിലെ അദ്ദേഹത്തിന്റെ ആശ്രമത്തിൽ താമസമാക്കി.
സത്യവാന്റെ മരണം
ആയുസ്സവസാനിക്കാറായ  സത്യവാനെ വിവാഹം ചെയ്തശേഷം സാവിത്രി  നിത്യവും ദേവി- പരാശക്തിയേയും ഭഗവാൻ- ശിവനേയും മുടങ്ങാതെ മൂന്നു സന്ധ്യാനേരങ്ങളിലും പ്രാർത്ഥിച്ചുപോന്നു.
സാവിത്രിക്കു മാത്രമേ അദ്ദേഹത്തിന്റെ അല്പായുസ്സിനെ പറ്റി അറിവുണ്ടായിരുന്നുള്ളു.
സത്യവാൻ മരിക്കുന്ന അന്ന് പതിവില്ലാതെ സാവിത്രിയും അദ്ദേഹത്തോടൊപ്പം വിറകുശേഖരിക്കാൻ പോയി.
വിറകു ശേഖരിക്കുന്നതിനിടയിൽ, പത്നിയുടെ മടിയിൽ തലവച്ചു വിശ്രമിക്കുകയായിരുന്ന സത്യവാന്റെ ജീവൻ കൊണ്ടുപോകാൻ കാലൻ തന്നെ എത്തി.
പോത്തിൻ മുകളിലേറി കയ്യിൽ ചുരുട്ടിപ്പിടിച്ച കാലപാശവുമായി വന്ന യമധർമ്മൻ സത്യവാന്റെ ആത്മാവിനെയും കൊണ്ട് പോകുമ്പോൾ സാവിത്രി തടഞ്ഞു.
"ഇതെന്റെ കാണപ്പെട്ട ദൈവമാണ്, കൊണ്ടുപോകുന്നുവെങ്കിൽ എന്നെയും കൂടി കൊണ്ടുപോകണം" എന്നവൾ ശഠിച്ചു.
അവളെ മറികടന്ന് സത്യവാന്റെ ജീവനുമായി യാത്ര തുടർന്ന യമദേവനെ സാവിത്രിയും അനുധാവനം ചെയ്യാൻ തുടങ്ങി.
സാവിത്രിയുടെ വരങ്ങൾ
ആയുസ്സെത്തിയവരുടെ ആത്മാവിനു മാത്രം യാത്രചെയ്യാവുന്ന ദൂരങ്ങളിലെത്തിയിട്ടും പിന്മാറാത്ത സാവിത്രിയുടെ ധൈര്യം മനസ്സിലാക്കിയ യമൻ പലതവണ അവളെ മടങ്ങിപ്പോകുവാൻ നിർബന്ധിച്ചെങ്കിലും; ”ഇല്ല ഭഗവാനെ എനിക്കു പോകാനാവില്ല.
എന്റെ പ്രാണനാഥൻ, രാജ്യം ഭരിച്ച രാജാവിന്റെ പുത്രനാണ്.
അദ്ദേഹമാണെങ്കിൽ കണ്ണുകാണാൻ വയ്യാതെ കാട്ടിലുള്ള ആ ഗ്രാമത്തിൽ ജീവിക്കുന്നു.
മകനില്ലെങ്കിൽ അദ്ദേഹവും പത്‌നിയും ആത്മഹത്യ ചെയ്യേണ്ടിവരും”.
എന്നും പറഞ്ഞ് സാവിത്രി യമധർമ്മന്റെ കൂടെത്തന്നെ കൂടി.
അവളുടെ യാത്രമുടക്കുവാനായി യമൻ സാവിത്രിക്ക് ഒരു വരം കൊടുത്തു.
സത്യവാന്റെ പിതാവിനു കാഴ്ചശക്തി തിരിച്ചു കിട്ടും.
അതിനുശേഷവും തന്നോടൊപ്പം യാത്ര തുടർന്ന സാവിത്രിയോട്  യമധർമ്മൻ മടങ്ങിപ്പോകുവാൻ ആവശ്യപ്പെട്ടു.
"ഇല്ല ഭഗവാനെ എനിക്ക് പോകാനാവില്ല. എന്റെ പ്രാണനാഥൻ, രാജ്യം ഭരിച്ച രാജാവിന്റെ പുത്രനാണ്. അദ്ദേഹത്തിന്റെ രാജ്യം ഇപ്പോൾ ശത്രുക്കൾ കൈവശപ്പെടുത്തിയിരിക്കുന്നു. വാർദ്ധക്യം വന്ന ആ മാതാപിതാക്കളെ കാട്ടിലെ ആശ്രമത്തിൽ ഇനി ആരു തുണക്കും  എനിക്ക് സത്യവാന്റെ ജീവൻ തിരിച്ചു കിട്ടിയേ മതിയാകൂ".
എന്നും പറഞ്ഞ് സാവിത്രി പിന്നെയും അദ്ദേഹത്തെ അനുഗമിച്ചു.
അപ്പോൾ രണ്ടാമതൊരു വരം കൂടി ധർമ്മദേവൻ അവൾക്കു നൽകി.
നഷ്ടപ്പെട്ടുപോയ രാജ്യം സത്യവാന്റെ പിതാവിനു തിരിച്ചു കിട്ടും.
എന്നിട്ടും യമധർമ്മനെ സാവിത്രി അനുധാവനം ചെയ്തുകൊണ്ടേയിരുന്നു.
തന്റെ കൂടെ യാത്ര തുടരുന്ന സാവിത്രിയോട്  മടങ്ങിപ്പോകുവാൻ വീണ്ടും യമൻ ആവശ്യപ്പെട്ടു; "ആയുസ്സ് തീരാറാകുമ്പോഴേ ഇങ്ങനെ ഇവിടം വരെയൊക്കെ നടന്നെത്താൻ തോന്നുകയുള്ളു, ഭവതിയുടെ ആയുസ്സ് ഇനിയും അറ്റിട്ടില്ല. അതുകൊണ്ട് ഇപ്പോൾ ഭവതി മടങ്ങിപ്പോവുക."
"ഇല്ല ഭഗവാനെ എനിക്ക് പോകാനാവില്ല. രാജ്യം തിരിച്ചു കിട്ടിയതുകൊണ്ട് ഒരു പ്രയോജനവുമില്ല, എന്റെ ഭർതൃപിതാവിന് പ്രായം അധികമായിരിക്കുന്നു.  വംശം നിലനിർത്താൻ എനിക്കാണെങ്കിൽ മക്കൾ ജനിച്ചിട്ടുമില്ല".
സാവിത്രി പ്രതിവചിച്ചു.
അപ്പോൾ മൂന്നാമതൊരു വരംകൂടി അവൾക്ക് കൊടുത്ത് യമനവളെ അനുഗ്രഹിച്ചു.
നിനക്ക് 100 പുത്രന്മാരുണ്ടാവട്ടെ, അങ്ങനെ സ്വാലരാജാവായ ദ്യൂമസേനന്റെ വംശം തുടർന്നും നിലനിൽക്കട്ടെ .
പക്ഷേ അതിനുശേഷവും യമധർമ്മന്റെ പുറകേയുള്ള തന്റെ യാത്ര സാവിത്രി തുടർന്നു.
എന്താ ഇനിയും മടങ്ങിപ്പോകാത്തത് എന്നു ചോദിച്ച മരണദേവനോട്  സാവിത്രി പറഞ്ഞു,  "ഭഗവാനേ, എനിക്ക് 100 കുഞ്ഞുങ്ങൾ ജനിക്കണമെങ്കിൽ ഭർത്താവ് ഒപ്പമുണ്ടായിരിക്കണം. ഒരു പതിവ്രതയ്ക്കു കുഞ്ഞുണ്ടാകാൻ വേറെ ഒരു വഴിയുമില്ല. ഭർത്താവ് എന്റെ കാണപ്പെട്ട ദൈവമാണ്."
സാവിത്രിയുടെ ബുദ്ധിസാമർത്ഥ്യത്തിൽ സന്തുഷ്ടനായ യമദേവൻ അപ്പോൾ കാലപാശത്തിൽ നിന്ന് സത്യവാന്റെ ആത്മാവിനെ സാവിത്രിക്കായി മോചിപ്പിച്ചുകൊടുത്തു.
അവലംബം ↑ മഹാഭാരതം -- ഡോ.പി.എസ്. വാര്യർ -- വിദ്യാരംഭം പബ്ലിഴേസ്, ആലപ്പുഴ
സത്യവ്രത ശാസ്ത്രി ഇംഗ്ലീഷ് വിലാസം https://ml.wikipedia.org/wiki/Satya_Vrat_Shastri
സംസ്‌കൃതഭാഷയിലെ പ്രഥമ ജ്ഞാനപീഠ ജേതാവാണ് ഡോ. സത്യവ്രത ശാസ്ത്രി (ജനനം :29 സെപ്റ്റംബർ 1930).
കവിയും പണ്ഡിതനുമായ ഇദ്ദേഹം മൂന്ന് മഹാകാവ്യങ്ങളും,മൂന്നു ഖണ്ഡ കാവ്യങ്ങളും ഒരു പ്രബന്ധ കാവ്യവും രചിച്ചിട്ടുണ്ട്.
രാമകീർത്തി മഹാകാവ്യം, ബൃഹത്തരം ഭാരതം, ശ്രീബോധിസത്വചരിതം, വൈദികവ്യാകരണം എന്നിവയാണ് പ്രധാന കൃതികൾ.
ഡൽഹി ജവഹർലാൽ നെഹ്രു സർവ്വകലാശാലയിലെ സംസ്കൃതവിഭാഗത്തിൽ പ്രൊഫസറാണ് ഇദ്ദേഹം.
ഡൽഹി സർവ്വകലാശാലയിലെ സംസ്കൃതവിഭാഗത്തിന്റെ തലവൻ കൂടിയായിരുന്നു സത്യവ്രത ശാസ്ത്രി.
ശ്രീഗുരുഗോവിന്ദസിംഹചരിതം എന്ന കൃതിക്ക് 1968 ൽ സാഹിത്യ അക്കാദമി പുരസ്കാരം ലഭിച്ചിട്ടുണ്ട്.
ഇപ്പോൾ ഡൽഹി സർവ്വകലാശാലയിൽ സ്പെഷൽ സെന്റർ ഫോർ സൻസ്ക്രിറ്റ് സ്റ്റഡീസിൽ ഓണററി പ്രൊഫസറായി പ്രവർത്തിക്കുന്നു.
പഠനം, ഔദ്യോഗിക വൃത്തി
തന്റെ പിതാവായ ചാരുവ്രതശാസ്ത്രിയിൽനിന്നും പ്രാധമികവിദ്യാഭ്യാസം നേടിയ സത്യവ്രതശാസ്ത്രി വാരണാസിയിലാണ് ഉന്നതവിദ്യാഭ്യാസം നേടിയത്.
പ്രമുഖ പണ്ഡിതരായ സുഖദേവ് ഝാ, സിദ്ധേശ്വർ വർമ്മ എന്നിവരുടെ കീഴിൽ ശിക്ഷിതനായ അദ്ദേഹം പഞ്ചാബ് സർവ്വകലാശാലയിൽനിന്നും ബിരുദവുംബിരുദാനന്തരബിരുദവും സംസ്കൃതത്തിൽ നേടി.
അദ്ദേഹത്തിന്റെ ഗവേഷണബിരുദം ബനാറസ് ഹിന്ദു സർവ്വകലാശാലയിൽനിന്നും ആണ് നേടിയത്.
അധികം താമസിയാതെ അദ്ദേഹം ദൽഹി സർവ്വകലാശാലയിൽ അധ്യാപകനായി സേവനം ആരംഭിച്ച അദ്ദേഹം അവിടെ സംസ്കൃതവിഭാഗാധ്യക്ഷൻ, ആർട്ട്സ് വിഭാഗം ഡീൻ, തുടങ്ങിയ പദവികളും വഹിച്ചു.
സത്യവ്രത ശാസ്ത്രി ഒറീസയിൽ പുരി ജഗന്നാഥ് സർവ്വകലാശാലാ വൈസ്ചാൻസിലർ ആയും പ്രവർത്തിച്ചിട്ടുണ്ട്.
പിന്നീട് ബാങ്കോക്കിലെ ചുലലൊങ്ലൊർൺ യൂണിവേഴ്സിറ്റി, ശില്പലൊർൻ ഉനിവേഴ്സിറ്റി, തായ് ലാന്റിൽ നോങ്കായിൽ നൊർത്ത് ഈസ്റ്റ് ബുധ്ധിസ്റ്റ് യൂണിവേഴ്സിറ്റി, ജർമ്മനിയിലെ ട്യൂബിങെൻ ഉണിവേഴ്സിറ്റി, ബെൽജിയത്തിൽ ലൂവെൻ യൂണിവേഴ്സിറ്റി, കാനഡയിൽ എഡ്മൗണ്ടനിൽ അൽബാർത്ത യൂണിവേഴ്സിറ്റി എന്നിവിടങ്ങളിൽ വിസിറ്റിങ് പ്രൊഫസർ ആയി പ്രവർത്തിച്ചു.
അദ്ദേഹം തായ് ലാന്റ് രാജകുമാരനായ , മഹാചക്രി സിരിങ്ധോണിനെ 1977-79കാലത്ത്സംസ്കൃതം പഠിപ്പിച്ചിട്ടുണ്ട്.
സത്യവ്രതശാസ്ത്രി സംസ്കൃതസാഹിത്യത്തിന് വലിയ സംഭാവൻ നൽകിയിട്ടുണ്ട്.
രാമായണത്തിന്റെ തായ് പാഠത്തിനു രോയൽ തായ് ഭാഷയിൽനിന്നും  സംസ്കൃതത്തിലേക്ക് നൽകിയ പരിഭാഷ അതിൽ വളരെ പ്രധാനമാണ്.
ഇത് തായ് രാജകുടുംബത്തിന്റെ ആവശ്യപ്രകാരം ചെയ്തതാണ്.
ശ്രീരാമകൃതി മഹാകാവ്യം എന്ന പേരിൽ പ്രസിദ്ധീകരിച്ചു.
അതിന് ഡോ. സി രാജേന്ദ്രൻ മലയാള പരിഭാഷയും ഒരുക്കി.
അദ്ദേഹം ഇപ്പോൾ തായ് ലാന്റിലെ ഹിന്ദു ക്ഷേത്രങ്ങളീലെ ലിഖിതങ്ങളെ ക്കുറിച്ചും, കാളിദാസ് പഠനങ്ങളും , യോഗവാസിഷ്ഠത്തിന്റെ സംശോധിതപാഠ്മുണ്ടാക്കുന്നതിലും , തെക്ക് കിഴക്കൻ ഏഷ്യയിലെ സംകൃത പദാവലിയെ ക്കുറിച്ചും തെക്കു കിഴക്കൻ ഏഷ്യയിലെ രാമകഥകളെക്കുറിച്ചും ഉള്ള പഠങ്ങളിലും മുഴുകിയിരിക്കുന്നു.
2006ൽ  ഇദ്ദേഹം സംസ്കൃതഭാഷക്ക് നൽകിയ സംഭാവനകളെ മാനിച്ച് ജ്ഞാനപീഠം അവാർഡ് നൽകി ആദരിച്ചു.
2009ൽ അദ്ദേഹം ആ പുരസ്കാരം തന്റെ തായ് ശിഷ്യനായ മഹാചക്രി സിരിന്ധൊൻ രാജകുമാരനു സമർപ്പിച്ചു.
2021 നവംബർ 14 ന് 91-ാം വയസ്സിൽ അദ്ദേഹം അന്തരിച്ചു.
കൃതികൾ Brhattaram Bharatam  ( A Kavya in Sanskrit ) Sarasvati Susama , Journal of the Sampurnanand Sanskrit University , Varanasi, Vol.
XII, No. 1, Samvat 2014 Sribodhisattvacaritam (A Kavya in Sanskrit), First Ed.
Self Publication, Delhi, Samvat 2017 (A.D. 1960) pages iv+ 120, Second Ed.
Meharchand Lacchmandas, Delhi 1974, Srigurugovindasimhacaritam (A Kavya in Sanskrit) (With a Foreword by Dr. V.Raghavan), First   Ed.
Guru Gobind Singh Foundation, Patiala, 1967, Second Ed.
Sahitya Bhandar, Meerut, 1984, Sarmanyadesah Sutaram Vibhati  (A Kavya in Sanskrit), Akhil Bharatiya Sanskrit  Parishad, Lucknow, 1976 Indira Gandhi-caritam (A Kavya in Sansktir), Bharatiya Vidya Prakashan, Delhi, 1976, Thaidesavilasam (A Kavya in Sanskrit) (With a Foreword by Prof. Visudh Busyakul), Eastern Book  Linkers, Delhi 1979 Sriramakirtimahakavyam (A Kavya in Sanskrit) (with a foreword by Her  Royal Highness Maha Chakri Sirindhorn , the Princess of Thailand), Moolamall Sachdev and Amarnath Sachdeva Foundations, Bangkok,  First Ed.
1990,  Second Ed.
1991,  Third Ed.
Patrakavyam (A Kavya in Sanskrit), Eastern Book Linkers, Delhi 1994 New Experiments in Kalidasa (Plays), Eastern  Book Linkers, Delhi 1994 Chanakyaniti, Bharatiya Vidya Mandir, Kolkata, 2013, ISBN 978-81-89302-42-9 Charan Vai Madhu Vindati (Sanskrit-Hindi), Vijaya Books, Delhi-110032, 2013 - ISBN 978-93-81480-30-4 പുരസ്കാരങ്ങൾ കേന്ദ്ര സാഹിത്യ അക്കാദമി അവാർഡ് 1968 ഭാരത രാഷ്ട്രപതി യുടെ സർട്ടിഫിക്കറ്റ് ഒഫ് ഓണർ 1985 കാളിദാസ പുരസ്കാരം 1994 പത്മശ്രീ ഭാരത സർക്കാർ  1999 പത്മഭൂഷൺ ഭാരതസർക്കാർ -2010 അവലംബം ↑ {{ cite web }} : Check date values in: | accessdate= ( help ) CS1 maint: bot: original URL status unknown ( link ) ↑ ↑ ↑ ↑ ↑ മുൻ സംസ്കൃതവിഭാഗാധ്യക്ഷൻ, കോഴിക്കോട് സർവ്വകലാശാല.
↑ name="Sanskritfirst2009" ↑ ↑ അധിക വായനയ്ക്ക് പുറം കണ്ണികൾ സത്യവ്രതശാസ്ത്രി വെബ് വിലാസം ഡൽഹി സർവ്വകലാശാല സംസ്കൃതവിഭാഗം
സത്യസായി ഗ്രാമം ഇരിയ ഇംഗ്ലീഷ് വിലാസം https://ml.wikipedia.org/wiki/Sathya_sai_Gramam_Eriya ഇരിയ ബസ് സ്റ്റാന്റിൽ ഉള്ള സത്യസായി ഗ്രാമത്തിലേക്കുള്ള കവാടം
ആതുരശുശ്രൂഷാരംഗത്തും ജീവകാരുണ്യപ്രവർത്തന രംഗത്തും കഴിഞ്ഞ 21 വർഷമായി പ്രവർത്തിച്ചുവരുന്ന സത്യസായി ഓർഫണേജ് ട്രസ്റ്റ് - കേരള, സായിപ്രസാദം എന്ന പേരിൽ ഉൾപ്പെടുത്തി കാസർഗോഡ് ജില്ലയിലെ എൻഡോസൾഫാൻ ബാധിതർക്കായി പ്രവർത്തനം തുടങ്ങിയിരുന്നു.
ഇതിന്റെ ഭാഗമായാണ് സത്യസായി ഗ്രാമം എന്ന പദ്ധതി നടപ്പിലാക്കിയത്.
കാസർഗോഡ് ജില്ലയിൽ മൂന്ന് പഞ്ചായത്തുകളിലാണിത് നടപ്പിൽ വരുന്നത്.
ഇതിലെ ഭവനനിർമ്മാണപദ്ധതി കേരള ഗവണ്മെന്റുമായി ചേർന്നുള്ള സംയുക്ത സംരംഭമാണ്.
ഇതുപ്രകാരം ഓരോ കുടുംബത്തിനും കേരള ഗവണ്മെന്റ് 10 സെന്റ് സ്ഥലം വീതം പതിച്ചു നൽകുന്നു.
ഈ സ്ഥലത്താണ് സത്യസായി ഓർഫണേജ് ട്രസ്റ്റ് 500 ചതുരശ്രയടി വരുന്ന വീടുകൾ വെച്ചുകൊടുക്കുന്നത്.
ചുരുങ്ങിയ 25 വർഷത്തേക്ക് ഇത് മറ്റാർക്കും കൈമാറ്റം ചെയ്യാനാവാത്ത വ്യവസ്ഥയോടെയാണിതു നടപ്പിലാക്കിയത്.
മൊത്തത്തിൽ 108 വീടുകളാണ് എൻഡോസൾഫാൻ ബാധിതർക്കായി പതിച്ചുനൽകുന്നത്.
ഒരു ചെറിയ ടൗൺഷിപ്പ് മാതൃകയിലാണ് ഈ പദ്ധതികൾ നടക്കുന്നത്.
ഏകദേശം 10 കോടി രൂപയാണ് ചെലവ് പ്രതീക്ഷിക്കുന്നത്.
കൊച്ചിൻ ഷിപ്പ് യാർഡ്, ഫെഡറൽ ബാങ്ക്, ദുബായി സത്യസായി ട്രസ്റ്റ് തുടങ്ങിയ സ്ഥാപനങ്ങളുടെ സഹകരണത്തോടെയാണ് സായിപ്രസാദം പദ്ധതി മുന്നോട്ട് നീങ്ങുന്നത്.
സത്യസായി ഓർഫനേജ് ട്രസ്റ്റ് നിർമിച്ച വീടുകൾ‍‍‍‍‍‍‍
കാസർഗോഡ് ജില്ലയിൽ പുല്ലൂർ-പെരിയ , കിനാനൂർ-കരിന്തളം , എൻമകജെ എന്നീ മൂന്നു പഞ്ചായത്തുകളിലായാണ് വീടുകൾ മൊത്തത്തിൽ നിർമ്മിക്കുന്നത്.
ഇതിൽ 36 വീടുകൾ പുല്ലൂർ-പെരിയ പഞ്ചായത്തിലെ ഇരിയയിൽ കാട്ടുമാടത്ത് പൂർത്തിയായിരിക്കുന്നു.
ഈ വീടുകളുടെ താക്കോൽ ദാനകർമ്മം കേരള മുഖ്യമന്ത്രി പിണറായി വിജയൻ നിർവ്വഹിച്ചു.
പട്ടയദാനം നടത്തിയത് റവന്യൂവകുപ്പ് മന്ത്രി ഇ.
ചന്ദ്രശേഖരനായിരുന്നു .
ഇരിയ കാട്ടുമാടത്ത് നടക്കുന്ന പരിപാടികൾ കാസർഗോഡ് പൂരം എന്ന പേരിൽ എട്ടു ദിവസങ്ങളിലായി നടന്നു.
മലയാള സിനിമാ നടനായ ജയസൂര്യയാണ് സത്യസായിഗ്രാമം അംബാസിഡറായി പ്രവർത്തിക്കുന്നത്.
സത്യസായി ഗ്രാമത്തിലെ പ്രവർത്തനങ്ങൾ
വീടിനോടു ചേർന്നു ചിൽഡ്രൻസ് പാർക്ക്, ഹെൽത്ത് ക്ളിനിക്, മിനി തീയറ്റർ, സായി ബാലഭവൻ (ആംഗൻവാടി), മറ്റ് അടിസ്ഥാനസൌകര്യങ്ങൾ എന്നിവയും ട്രസ്റ് നിർമിച്ചു നൽകുന്നു.
ഗ്രാമത്തിൽ കുട്ടികൾക്കായി നിർമ്മിച്ച പാർക്കാണ് ചിൽഡ്രൻസ് പാർക്ക് .
ഇതിന്റെ ഉദ്ഘാടനം പ്രതിപക്ഷനേതാവ് രമേശ് ചെന്നിത്തലയാണു നടപ്പിലാക്കിയത്.